ગત માર્ચ માસમાં લેવામાં આવેલી ધો.૧ર વિજ્ઞાન પ્રવાહની પરીક્ષાનું તાજેતરમાં પરિણામ જાહેર થયું હતું. શહેરની ખાનગી સ્કૂલોનું સારૃં પરિણામ આવ્યું છે. જ્યારે અપેક્ષા મુજબ સરકારી શાળાનું પરિણામ શૂન્ય ટકા આવ્યું છે એટલે કે આજે પણ સરકારી શાળામાં વિજ્ઞાન પ્રવાહના શિક્ષણ સ્તરમાં ખાસ ફરક પડયો નથી. જામનગરની સજુબા ગર્લ્સ હાઈસ્કૂલમાં પાંચ વિદ્યાર્થીનીઓએ ધો.૧ર વિજ્ઞાન પ્રવાહની પરીક્ષા આપી હતી જેનું પરિણામ શૂન્ય ટકા આવ્યું છે. તેવી જ રીતે બીજી સરકારી શાળા નવાનગર હાઈસ્કૂલમાંથી સાત વિદ્યાર્થીઓએ પરીક્ષા આપી હતી તેમાંથી પણ કોઈ પાસ થયું નથી એટલે કે તેનું પરિણામ પણ શૂન્ય ટકા આવ્યું હતું.